Hermanis fon Bruinings

Hermanis fon Bruinings (, 1849-1927) bija vācbaltiešu jurists un vēsturnieks, Rīgas Vēstures un senatnes pētītāju biedrības priekšsēdis (1890—1892) un goda loceklis.

 Dzīvesgājums 
Dzimis 1849. gada 26. augustā Tērbatas jurista un muižnieka Ludolfa Augusta Brīninga (1809—1891) un viņa sievas Mērijas, dzimušas Līvenas (1818—1853), ģimenē. Bērnībā kopā ar vecākiem dzīvoja Vācijā, pēc mātes nāves 1857. gadā atgriezās dzimtenē. Mācījās Tērbatas ģimnāzijā, studēja Tērbatas Universitātes tieslietu fakultātē (1867—1875). Iestājās studentu korporācijā Livonia.

Strādāja par Vidzemes guberņas hoftiesas asistentu, vienlaikus par Vidzemes landtāga un Vidzemes bruņniecības arhivāru (1875—1884), vēlāk par sekretāru (1884—1899). 1899. gadā viņš kļuva par Vidzemes bruņniecības Senā arhīva direktoru, 1890. gadā viņu ievēlēja par Rīgas Vēstures un senatnes pētītāju biedrības priekšsēdi, vēlāk par līdzdirektoru un biedrības goda biedru. 1903. gadā apprecējās ar Mariju Štālu. Bija 1908. gada Baltijas vēsturnieku pirmā kongresa prezidents.
Pirmā pasaules kara laikā Bruinings 1915. gada rudenī pārcēlās uz Somijas lielhercogistes teritoriju, bet 1918. gada janvārī atgriezās vācu karaspēka iekarotajā Rīgā.Kulturstiftung der deutschen Vertriebenen für Wissenschaft und Forschung
1919. gadā kļuva par Leipcigas Universitātes goda doktoru (Dr. phil. h. c. d.).

Pēc Latvijas valsts pasludināšanas no 1920. gada strādāja Valsts arhīvā ar muižu un Vidzemes hoftiesas arhīviem. Konsultēja Latvijas Satversmes sapulces Heraldikas komisiju, palīdzot veidot valsts ģerboni un pilsētu ģerboņus.vesture.eu
Miris 1927. gada 30. maijā Rīgā.Baltische Historische Kommission (BHK), 2025

 Darbi 
 Livländische Rückschau (1879);
 Messe und kanonisches Stundengebet nach dem Brauche der Rigaschen Kirche im späten Mittelalter (1903);
 Das Geschlecht v. Bruiningk in Livland (1913);
 Livländische Güterurkunden (1908, 1923).

 Biedrības 
 Igaunijas Literārās biedrības goda loceklis (1892)
 Igauņu zinātniskās biedrības (Gelehrte Estnische Gesellschaft) goda loceklis (1893)

 Atsauces 

Kategorija:1849. gadā dzimušie
Kategorija:1927. gadā mirušie
Kategorija:Vācbaltieši
Kategorija:Latvijas vēsturnieki